PREMIS TFG EN PERSPECTIVA DE GÈNERE I IGUALTAT DE LA FACULTAT DE FILOSOFIA I LLETRES DE LA UNIVERSITAT D'ALACANT-2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55838)
  + [Valencià](/va/acuerdo/55816)






Selector de idioma

Leer

* [Español](/es/acuerdo/55661)
* [Valencià](/va/acuerdo/55943)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS TFG EN PERSPECTIVA DE GÈNERE I IGUALTAT DE LA FACULTAT DE FILOSOFIA I LLETRES DE LA UNIVERSITAT D'ALACANT-2025[Butlletí Oficial Universitat d'Alacant](/ca/Publicacion)
==============================================================================================================================================================================

Secretaria General

Butlletí Oficial Universitat d'Alacant





PREMIS TFG EN PERSPECTIVA DE GÈNERE I IGUALTAT DE LA FACULTAT DE FILOSOFIA I LLETRES DE LA UNIVERSITAT D'ALACANT-2025

Data d'aprovació
:   20/12/2024

Data de publicació
:   23/12/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55928)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55234)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55168)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS TFG EN PERSPECTIVA DE GÈNERE I IGUALTAT DE LA FACULTAT DE FILOSOFIA I LLETRES DE LA UNIVERSITAT D'ALACANT-2025&url=https://www.boua.ua.es/va/acuerdo/55333)

**Títol:** PREMIS TFG EN PERSPECTIVA DE GÈNERE I IGUALTAT DE LA FACULTAT DE FILOSOFIA I LLETRES DE LA UNIVERSITAT D'ALACANT-2025

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 20 de desembre de 2024

PREMIS TFG EN PERSPECTIVA DE GÈNERE I IGUALTAT DE LA FACULTAT DE FILOSOFIA I LLETRES DE LA UNIVERSITAT D'ALACANT-2025

1. Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de 3 premis als tres millors treballs de fi de grau (TFG) que tinguen en compte la perspectiva de gènere i/o expressió de la identitat de gènere i diversitat afectivosexual.

2. Requisits de les persones beneficiàries

Pot sol·licitar els premis l'alumnat que:

a) Haja presentat el treball de fi de grau en les convocatòries C1, C3 o C4 del curs 2023-24. Els treballs han de ser originals, sense publicació anterior i no premiats en altres certàmens.

b) Els TFG cal que s'hagen presentat com a treball final en els estudis oferits per la Facultat de Filosofia i Lletres i que hagen sigut dirigits per personal docent i investigador de la Facultat de Filosofia i Lletres.

c) Els TFG han d'estar realitzats des d'una perspectiva d'expressió i identitat de gènere, igualtat de gènere i diversitat afectivosexual.

d) S'han d'ajustar a la normativa general de la UA <https://www.boua.ua.es/pdf.asp?pdf=2154.pdf>, al reglament sobre els treballs de fi de grau en la Facultat de Filosofia i Lletres <https://www.boua.ua.es/pdf.asp?pdf=5568.pdf>, a les directrius generals de la Facultat de Filosofia i Lletres <https://lletres.ua.es/es/documentos/normativa/reglamento-sobre-los-tfg-y-tfm.pdf>, a les directrius específiques per a certs estudis, i a la modificació del reglament sobre els treballs de fi de grau en la Facultat de Filosofia i Lletres <https://www.boua.ua.es/pdf.asp?pdf=3186.pdf>.

e) Els treballs han d'haver aconseguit, en l'avaluació, una nota mínima de 9.

3. Nombre i dotació dels premis.

Es concedirà un nombre màxim de 3 premis, distribuint l'assignació de la manera següent:

- Primer premi: 200 €

- Segon premi: 150 €

- Tercer premi: 150 €

4. Termini i procediment de presentació de sol·licituds

4.1. Termini de presentació

El termini per a sol·licitar l'ajuda s'obrirà a partir de l'endemà de publicar-se en el BOUA fins al 31 de gener de 2025 a les 23.59 h.

4.2. Procediment de presentació

La documentació es presentarà a través de l'enllaç següent:

<https://cvnet.cpd.ua.es/uaCuestionarios/acceso/preguntas.aspx?idcuestionario=185119&idioma=ca>

S'adjuntarà la documentació següent:

- A la sol·licitud s'annexarà declaració del sol·licitant en la qual faça constar el consentiment perquè la Secretaria de la Facultat de Filosofia i Lletres accedisca a l'expedient acadèmic per a verificar la nota del TFG i perquè remeta al tribunal una còpia en format PDF del TFG lliurat per UAProject, en la qual s'haja esborrat qualsevol referència d'autoria.

5. Criteris d'adjudicació

L'assignació dels premis es durà a terme seguint els criteris següents:

1. Qualificació del TFG, si supera la qualificació de 9,5 punts (0,5 punts)

2. Novetat i interès del tema (màxim 2 punts)

3. Capacitat d'argumentació i correcció expressiva (màxim 0,5 punts)

4. Estructura del treball (màxim 1 punt)

5. Plantejament del marc teòric i estat de la qüestió (màxim 2 punts)

6. Metodologia i enfocament des d'una perspectiva de gènere, feminista, i/o expressió de la identitat de gènere i diversitat afectivosexual (màxim 2 punts)

7. Impacte dels resultats i conclusions (màxim 2 punts)

6. Òrgan gestor i comissió de valoració

6.1. Òrgan gestor

L'òrgan gestor de la convocatòria, el degà de la Facultat de Filosofia i Lletres, s'encarrega de l'ordenació i instrucció del procediment, i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar resolució.

La unitat administrativa de referència és la Secretaria de la Facultat de Filosofia i Lletres, contacte:

[nqif.wtxxyak@fi.qs](mailto:lgyq.mjavtss@lk.dq).

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se'l requerirà perquè de conformitat amb la legislació de procediment administratiu comú esmene la falta o hi acompanye els documents preceptius amb indicació que, si així no es fera, se'l tindrà per desistit de la seua petició, prèvia resolució que ha de ser dictada en els termes previstos legalment.

6.2. Comissió de valoració

La comissió de valoració farà l'examen i avaluació de les sol·licituds admeses i elaborarà l'informe de valoració.

La comissió tindrà la composició següent o, si és el cas, les persones que els substituïsquen.

Presidència:

- Degà de la Facultat.

Secretaria:

- Vicedegana d'Igualtat i Relacions Internacionals

Vocals: Resta de membres de la Comissió d'Igualtat.

Els membres de la comissió de valoració signaran el document d'absència de conflicte d'interessos (DACI).

7. Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es duran a terme en l'adreça web lletres.ua.es, les quals substitueixen la notificació a les persones interessades i produeixen els mateixos efectes.

Els premis poden ser declarats deserts si els treballs presentats no estan realitzats des d'una perspectiva d'expressió i identitat de gènere, igualtat de gènere i diversitat afectivosexual.

La proposta de resolució provisional de les ajudes es publicarà a partir de l'1 de març de 2025. A partir de l'endemà de la publicació, les persones interessades tindran un termini de 5 dies hàbils per a la presentació de les al·legacions que estimen pertinents, davant l'òrgan gestor.

Transcorregut aquest termini i, si escau, resoltes les al·legacions presentades, la persona titular del rectorat dictarà la resolució definitiva de concessió.

8. Marc legal i pressupostari

Aquesta convocatòria, amb codi 2025SBV022, serveix de base reguladora i es troba recollida en la línia de subvenció 2025LS018 del Pla Estratègic de Subvencions 2025 de la Universitat d'Alacant, el qual està en procés d'elaboració i pendent d'aprovació.

La subvenció assignada s'ajustarà al que es disposa en la Llei 38/2003 i en el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i la present convocatòria.

La dotació de les ajudes, d'un màxim de 500 €, serà sufragada amb càrrec al capítol IV orgànica 54281U1351 del pressupost de la Facultat de Filosofia i Lletres. La dotació d'aquesta convocatòria queda condicionada a l'existència de crèdit adequat i suficient en el pressupost de l'exercici 2025 de la Universitat d'Alacant. S'hi aplicaran les disposicions fiscals vigents.

9. Obligació i justificació de la persona beneficiària

9.1 Les obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

1- L'activitat subvencionada ha de realitzar-se des de 2024 fins a 2025. A més, són obligacions de les persones beneficiàries l'acceptació i la justificació de l'ajuda, i les previstes en l'article 14 de Llei 38/2003, general de subvencions, entre les quals es troben:

a) Dur a terme l'activitat que fonamenta la concessió de l'ajuda en els termes establits en aquestes bases reguladores i la resta de la normativa d'aplicació.

b) Sotmetre les actuacions a la comprovació, el seguiment i l'avaluació de la unitat gestora i els òrgans de control interns i externs.

c) Conservar els documents justificatius de l'activitat, una vegada realitzada, inclosos els documents electrònics, mentre puguen ser objecte d'actuacions de comprovació i control.

9.2 Justificació de persones beneficiàries i pagament

La justificació de la persona beneficiària serà prèvia a la concessió, mitjançant la comprovació dels requisits exigits per a la concessió.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió duta a terme en interès públic o en l'exercici dels poders públics conferits a la Universitat d'Alacant, i en el consentiment expressat en la vostra sol·licitud de participació.

En el marc dels tractaments esmentats, les vostres dades no poden ser cedides, excepte obligació legal i seran conservades durant un any per a complir amb la finalitat citada.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>. Podeu, així mateix, posar-vos en contacte amb el delegat de protecció de dades a través de l'adreça [tzo@hn.ik](mailto:lga@by.mj)

La informació addicional i detallada sobre protecció de dades, els vostres drets i la política de privacitat de la Universitat d'Alacant podeu consultar-la en l'enllaç següent: <https://seuelectronica.ua.es/es/privacidad.html>

11. Recursos

Contra la convocatòria, les bases i els actes administratius que en deriven i esgoten la via administrativa, podeu interposar recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podreu interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es pot presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 20 de desembre de 2024

La rectora,

P.D. de signatura, el vicerector d'Estudiants i Ocupació

(Resolució de 19 de desembre de 2024)

Raúl Ruiz Callado





[Carretera Sant Vicent del Raspeig s/n  
03872 Sant Vicent del Raspeig - Alacant  
 Tel. 20 179 6529 - Fax 68 388 7110](https://www.google.es/maps/@74.568163,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12832&trk=tyah&trkInfo=tarId%0W4449922155536%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)